Toyota lokker elbilkøbere med tre års gratis opladning

Toyota BZ4X opnåede i januar den ære, at være som den mest populære bilmodel, men det stiller ikke japanerne tilfredse. Nu lover de tre års gratis opladning, hvis man køber en af deres elektriske modeller.

Vælger man inden udgangen af marts en fabriksny Urban Cruiser, C-HR+ eller bZ4X, følger der tre års opladning uden ekstra betaling med i handlen.

Aftalen er indgået med Norlys og svarer til op til 400 kWh om måneden. I praksis dækker det et årligt kørselsbehov på omkring 25.000 kilometer, afhængigt af bil, kørestil og vejr. Over tre år løber værdien op i godt 23.500 kroner – penge, som ellers hurtigt kan forsvinde i et uforudsigeligt elmarked.

Toyota lægger ikke skjul på, at kampagnen skal fjerne en af de største mentale barrierer for nye elbilister: usikkerheden om ladeudgifterne. Med opladningen inkluderet kan man i tre år lade både hjemme og på Norlys’ offentlige ladestandere uden at spekulere over prisen, så længe forbruget holder sig inden for loftet.

En interessant detalje er, at strømmen ikke er bundet til én specifik bil. Har husstanden flere elbiler, kan man frit fordele de op til 400 kWh om måneden mellem dem. Det gør aftalen ekstra attraktiv for familier, der allerede er – eller er på vej – fuldt elektriske.

Der er dog enkelte betingelser. For at få glæde af den gratis opladning skal Norlys stå for hele elaftalen og ikke kun levere strøm til ladeboksen derhjemme. Selve pakken – kaldet Oplad 25 – omfatter både abonnement, ladeboks, standardinstallation og elaftale.

Toyota lokker elbilkøbere med tre års gratis opladning